Diari Oficial de la Generalitat Valenciana


Sumari del DOGV 7943, del 23-12-2016 (2016/9388)

Notificació de la sentència dictada en el procediment de guarda i custòdia número 1852/2015.
--------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9388


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1852/2015. [2016/9388]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 001852/2015, seguits a instàncies de Dalia Fernández Villarroel contra Alexander Flores Hinojosa, en situació de rebel·lia, en què, en data 29 de juny de 2016, s'ha dictat la Sentència número 385/2016, que té la part dispositiva que és com segueix:  
  
«Dispositiva  
Estime la demanda interposada per la procuradora dels tribunals María Cabrera Aranda, en nom i representació de Dalia Fernández Villarroel, contra Alexander Flores Hinojosa, i, en conseqüència, dispose les mesures definitives següents:  
1. Atribuïsc la guarda i custòdia del fill menor, J., nascut el 22 de desembre de 2010, a la seua mare, Dalia Fernández Villarroel. L'exercici de la pàtria potestat sobre el fill correspon a ambdós progenitors.  
  
2. El progenitor, el senyor Flores Hinojosa, es podrà relacionar amb el seu fill segons el següent règim de visites, comunicació i estades: caps de setmana alterns, dissabtes i diumenges, sense pernocta, des de les 11.00 hores fins a les 20.00 hores, sent-ne el domicili matern el lloc de lliurament i replega del menor. Els períodes de vacances del menor, de conformitat amb el calendari escolar aprovat per la Conselleria d'Educació, de Falles, Setmana Santa, Pasqua, estiu i Nadal es distribuiran al 50 % entre els progenitors. Si no hi ha acord, el pare elegirà els períodes de gaudi els anys parells i la mare els senars.  
3. El progenitor, el senyor Flores Hinojosa, abonarà en concepte d'aliments per al seu fill, J., la quantitat de 200 euros/mes, dins dels cinc primers dies de cada mensualitat, en el compte que a aquest efecte designe la progenitora. Aquesta suma s'haurà d'actualitzar anualment segons les variacions que experimente l'índex de preus de consum publicat per l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries del menor a mitges, i les convenients amb l'acord previ entre les parts o, si no l'hi ha, autorització judicial.  
No pertoca fer un exprés pronunciament a costes.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació dins del termini de 20 dies davant d'aquest jutjat, que substanciarà i resoldrà l'Audiència Provincial de València, segons que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme».  
  
I perquè valga de notificació de forma deguda al demandat, Alexander Flores Hinojosa, en situació de rebel·lia i parador ignorat, expedisc i firme aquest edicte.  
  
València, 25 d'octubre de 2016.- La lletrada de l'Administració de justícia: Alicia Ordeig Rabadán.